ডাইক্লোরোফ্লুরোমিথেন

**ডাইক্লোরোডাইফ্লুরোমিথেন (R-12)** একটি বর্ণহীন গ্যাস, যা এর জেনেরিক ব্র্যান্ড নাম **ফ্রেয়ন** (ফ্রেয়ন-১২) নামে পরিচিত। এটি একটি ক্লোরোফ্লুরোকার্বন হ্যালোমিথেন (CFC) যা রেফ্রিজারেন্ট এবং এরোসল স্প্রে প্রোপেল্যান্ট হিসেবে ব্যবহৃত হতো। ওজোন স্তরের উপর এর ক্ষতিকারক প্রভাবের উদ্বেগের কারণে, মন্ট্রিয়ল প্রোটোকল মেনে, উন্নত দেশগুলিতে (নন-আর্টিকেল ৫ দেশ) এর উৎপাদন ১৯৯৬ সালে এবং উন্নয়নশীল দেশগুলিতে (আর্টিকেল ৫ দেশ) ২০১০ সালে নিষিদ্ধ করা হয়। শুধু সাবমেরিন ও বিমানের মধ্যে অগ্নি নির্বাপক পদার্থ হিসেবেই এখন এর ব্যবহারের অনুমোদন রয়েছে। এটি বহু জৈব দ্রাবকে দ্রবণীয়। R-12 গ্যাসের সিলিন্ডারগুলি সাদা রঙের হয়।
## প্রস্তুত প্রক্রিয়া

অ্যান্টিমনি পেন্টাক্লোরাইড এর প্রভাবক পরিমাণ উপস্থিতিতে কার্বন টেট্রাক্লোরাইড ও হাইড্রোজেন ফ্লোরাইড এর বিক্রিয়া ঘটিয়ে এটি প্রস্তুত করা যায়:

CCl₄ + 2HF → CCl₂F₂ + 2HCl

এই বিক্রিয়ায় ট্রাইক্লোরোফ্লুরোমিথেন (CCl₃F), ক্লোরোট্রাইফ্লুরোমিথেন (CClF₃) এবং টেট্রাফ্লুরোমিথেন(CF₄)  উৎপন্ন হতে পারে।.

## ইতিহাস
General Motors Research Corporation–এর সহ-সভাপতি চার্লস এফ. কেটারিং এমন একটি রেফ্রিজারেন্ট খুঁজছিলেন যা হবে বর্ণহীন, গন্ধহীন, স্বাদহীন, অ-বিষাক্ত এবং অদাহ্য। তিনি থমাস মিডগলি জুনিয়র, আলবার্ট লিওন হেনি এবং রবার্ট ম্যাকনারি কে নিয়ে একটি দল গঠন করেন

১৯৩০ থেকে ১৯৩৫ সালের মধ্যে ডু পন্ট এবং জেনারেল মোটরস–এর একটি যৌথ উদ্যোগে তৈরি **[[কাইনেটিক কেমিক্যালস]] ** এর মাধ্যমে ডাইক্লোরোডাইফ্লুরোমিথেন (CCl2F2 বা R12), ট্রাইক্লোরোফ্লুরোমিথেন (CCl3F বা R11), ক্লোরোডাইফ্লুরোমিথেন (CHClF2 বা R22), ট্রাইক্লোরোট্রাইফ্লুরোইথেন (CCl2FCClF2 বা R113) এবং ডাইক্লোরোটেট্রাফ্লুরোইথেন (CClF2CClF2 বা R114) উদ্ভাবন করেন। 
## এরোসল হিসেবে ব্যবহার
চিকিৎসা ক্ষেত্রে ক্লোরোফ্লুরোকার্বন (CFC)–এর এরোসল হিসেবে ব্যবহার, যেমন USP অনুমোদিত সালবিউটামল–এর ক্ষেত্রে, মার্কিন খাদ্য ও ওষুধ প্রশাসন (FDA) কর্তৃক ধাপে ধাপে বন্ধ করা হয়েছে। এর পরিবর্তে হাইড্রোফ্লুরোআলকেন (HFA) নামে পরিবেশের জন্য ক্ষতিকর নয় এমন এক ভিন্ন প্রপেলান্ট ব্যবহার শুরু করা হয়েছে। এ সত্ত্বেও, এটি এখনো FDA–এর অনুমোদিত খাদ্য সংযোজনীর তালিকায় অন্তর্ভুক্ত রয়েছে।

## পরিবেশগত প্রভাব

অণুতে দুটি ক্লোরিন পরমাণু থাকার কারণে, ক্লোরোকার্বনগুলির মধ্যে R-12 এর ওজোনস্তর ক্ষয় করার সম্ভাবনা সর্বাধিক। এছাড়াও, R-12–এর তীব্র বৈশ্বিক উষ্ণায়নের সম্ভাবনা রয়েছে। **** এর তুলনায় এর ২০ বছর, ১০০ বছর এবং ৫০০ বছরের বিশ্ব উষ্ণায়নের সম্ভাবনা যথাক্রমে ১১,৪০০, ১১,২০০, এবং ৫,১০০ গুণ বেশি।

## রেট্রোফিটিং
১৯৯৪ সালের আগে অধিকাংশ রেফ্রিজারেশন ও যানবাহনের এয়ার কন্ডিশনিং ব্যবস্থায় ব্যবহৃত হওয়া R-12 পরবর্তীতে 1,1,1,2-টেট্রাফ্লুরোইথেন (R-134a) দ্বারা প্রতিস্থাপিত হয়, যার ওজোনস্তর ক্ষয় সম্ভাবনা নগন্য। প্রায় ১৯৯৩ সালের দিকে গাড়ি নির্মাতারা ধীরে ধীরে R-134a ব্যবহার  শুরু করেন। যখন পুরোনো ইউনিটে লিক বা মেরামতের প্রয়োজনে রেফ্রিজারেন্ট অপসারণ করতে হয়, তখন বিশেষ ক্ষেত্রে R-12 এর পরিবর্তে অন্য রেফ্রিজারেন্ট (সাধারণত R-134a) ব্যবহারের জন্য **রেট্রোফিটিং** বাধ্যতামূলক। তবে যুক্তরাষ্ট্রে এই রূপান্তর বাধ্যতামূলক নয়। রেট্রোফিটিং প্রক্রিয়ায় সিস্টেম ফ্লাশ করা এবং নতুন ফিল্টার/ড্রায়ার বা অ্যাকিউমুলেটর বসানো প্রয়োজন হয়, এবং কখনও কখনও রেফ্রিজারেন্টের সঙ্গে সামঞ্জস্যপূর্ণ উপাদানে তৈরি নতুন সিল বা হোস লাগানো লাগে। R-12 এর সাথে ব্যবহৃত খনিজ তেল এর সাথে R-134a এর সামঞ্জস্য নেই।
R-134a তে রূপান্তরের জন্য নকশা করা কিছু তেল অবশিষ্ট R-12 মিনারেল অয়েলের সঙ্গেও সামঞ্জস্যপূর্ণ বলে প্রচার করা হয়। 
R-12 এর বিকল্পগুলির মধ্যে রয়েছে অত্যন্ত দাহ্য হাইড্রোকার্বন মিশ্রণ, যেমন HC-12a, যার দাহ্যতার কারণে আঘাত ও মৃত্যুর ঘটনা ঘটেছে।

## বিপদ
পরিবেশের ওপর প্রভাব ছাড়াও, R-12 বেশিরভাগ ক্লোরোফ্লুরোঅ্যালকেনগুলির মতো, খালি শিখার সংস্পর্শে এলে ফসজিন গ্যাস তৈরি করে।

## বৈশিষ্ট্য
সম্পৃক্ত তরল রেফ্রিজারেন্টের তাপীয় এবং ভৌত বৈশিষ্ট্যের সারণী:

## চিত্রশালা

File:Monthly means of CFC-12.png|বিশ্বের বিভিন্ন স্টেশনে অ্যাডভান্সড গ্লোবাল অ্যাটমসফেরিক গ্যাসেস এক্সপেরিমেন্ট (AGAGE) দ্বারা নিম্ন বায়ুমণ্ডলে (ট্রপোস্ফিয়ার) মাপা CFC-12 এর পরিমাণ। দূষণমুক্ত মাসিক গড় মোল ভগ্নাংশ পার্টস-পর-ট্রিলিয়ন এককে প্রদর্শিত হয়েছে।
File:Hats f12 global.png|অর্ধগোলকভিত্তিক ও বৈশ্বিক গড় CFC-12 ঘনত্ব (NOAA/ESRL)।
Image:AYool CFC-12 history.png|CFC-12–এর বায়ুমণ্ডলীয় ঘনত্বের সময়ক্রমিক চিত্র (Walker *et al.*, 2000)।
File:GLODAP sea-surf CFC12 AYool.png|১৯৯০–এর দশকের সমুদ্রপৃষ্ঠে CFC-12 ঘনত্ব।
File:GLODAP invt CFC12 AYool.png|১৯৯০–এর দশকের মহাসাগরীয় উল্লম্ব CFC-12 মজুত (inventory)।
File:CFC-12 CFC-11 H-1211 SF6 vertical profiles Fairbanks Alaska 1976.png|CFC-12, CFC-11, H-1211 এবং SF6–এর উল্লম্ব প্রোফাইল, ফেয়ারব্যাঙ্কস, আলাস্কা (১৯৭৬)।



## তথ্যসূত্র

## বহিঃসংযোগ

NOAA/ESRL কর্তৃক বৈশ্বিক CFC-12 পরিমাপ

ফ্রিয়ন-১২ ও তার কিছু পরিবেশগত সমস্যার সারসংক্ষেপ

অক্সফোর্ড বিশ্ববিদ্যালয়ে MSDS তথ্য

chemnet.ru-এ তাপ-রাসায়নিক তথ্য

[IR শোষণ স্পেকট্রা](https://web.archive.org/web/20080528143503/http://www.nist.gov/kinetics/spectra/ir_spectra/CF2Cl2%20(CFC-12)1.pdf)

CDC - NIOSH রাসায়নিক বিপদ সংক্রান্ত পকেট গাইড